tartuNLP/wikipedia-smugri-20251201 huggingface dataset:
Teräsleidit – kuin viimeistä päivää

Teräsleidit – kuin viimeistä päivää on suomalainen komediaelokuva, jonka on ohjannut Pamela Tola. Elokuva on itsenäinen jatko-osa Tolan ohjaamalle vuoden 2020 menestyselokuvalle Teräsleidit. Elokuva tulee ensi-iltaan joulupäivänä 2025.
Elokuvan pääosia näyttelevät Leena Uotila, Seela Sella, Sanna-Kaisa Palo.
Elokuvan ovat käsikirjoittaneet Pamela Tola, Karoliina Lindgren ja Aleksi Bardy. Tuotannosta vastaavat Aleksi Bardy ja Anniina Leppänen Helsinki-filmistä. Elokuvan levityksestä ja markkinoinnista vastaa SF Studios.
Luettelo Egyptin kansallispuistoista

Luettelo Egyptin kansallispuistoista ja niitä vastaavista muista suojelualueista.
Preuilly-sur-Claise

Preuilly-sur-Claise on kunta Ranskassa Indre-et-Loiren departementissa Centre-Val de Loiren alueella. Se sijaitsee Claisejoen varrella, noin 34 kilomeriä Lochesin kaupungista etelään.
Preuillyn kaupungilla on pitkä historia. Roomalaisten vallan aikaan se tunnettiin nimellä Prulliacum. Kaupunki sijaitsee Claisejoen oikealla rannalla kahden sen tärkeimmän historiallisen keskuksen, benediktiiniläisluostarin ja feodaalisen linnan, välissä. Keskiajalla Preuilly oli Tourainen historiallisen provinssin ensimmäinen paronikunta, ja sen paroneilla oli tärkeä alueellinen rooli.
Romaanisen Saint-Pierren luostarikirkon arkkitehtuuri on peräisin enimmäkseen 1100-luvulta. Luostarissa asui benediktiinimunkkeja 1700-luvun lopun vallankumoukseen asti. Luostarin kellotorni rakennettiin uudelleen vuonna 1873 romahtamisensa jälkeen, ja se on katettu lasitetuilla laatoilla. 
Keskiaikainen Château du Lion oli paronilinna. Sen rakennutti vuonna 930 varakreivi Atton. Linna tuhoutui vuonna 1130, mutta se rakennettiin uudelleen. 1300-luvulla linnoitus kesti useita englantilaisten piirityksiä satavuotisessa sodassa, mutta jotka kuitenkin onnistuivat valtaavan ja purkavan linnan. Linnan entisöi Preuillyn paroni Pierre Frotier noin vuonna 1422. Vuonna 1650 paronit muuttivat asuinpaikkansa Azay-le-Ferroniin ja hylkäsivät pysyvästi Preuillyn linnansa. Tästä linnasta on jäljellä eteläinen tynnyriholvattu portti, jota reunustaa pyöreä torni sekä pieni asuinrakennus. Nykyään näissä tiloissa toimii museo Musée de la Poterne, jossa on esillä esihistoriallisia ja arkeologisia kokoelmia. Museossa on myös paikallishistoriasta kertovia huoneita, kuten huone, jossa esitellään Touraine-pitsiä ja paikallisia päähineitä. Nykyinen linna rakennettiin uudelleen vanhan feodaalisen linnan raunioille 1900-luvun alussa.
Milanon luonnontieteellinen museo

Milanon luonnontieteellinen museo (Museo Civico di Storia Naturale di Milano) on Milanon vanhin kunnallinen museo, ja se toimii nykyään osana "Tiedepuistoa" (Science Garden). Puistoon kuuluvat kaksi suurta opetuslaboratoriota, Paleolab ja Biolab, sekä Ulrico Hoeplin kansalaisplanetaario.
Giuseppe De Cristoforisin ja Giorgio Janin lahjoittamista kokoelmista vuonna 1838 alkunsa saanut museo on Italian ensimmäinen erikseen museokäyttöön rakennettu rakennus. Arkkitehti Giovanni Cerutin suunnittelema rakennus rakennettiin vuosien 1892 ja 1907 välillä, ja se otti vaikutteita 1800-luvun loppupuolen suurista eurooppalaisista luonnontieteellisistä museoista.
Yhteisterminaali

Yhteisterminaali (; hankenimeltään Ferry Terminal Turku) on rakenteilla oleva matkustajaterminaali Turun satamassa. Sen rakentaminen aloitettiin tammikuussa 2025, ja rakennustöiden on määrä valmistua 2027.
Uudesta yhteisterminaalista järjestetyn arkkitehtuurikilpailun voitti PES-Arkkitehtien Origami-niminen ehdotus, jonka pääjulkisivumateriaaleja ovat alumiini ja lasi. Terminaalin rakentaa Skanska ja uuden pistolaiturin terminaalin viereen Terramare.
Tallink Siljan on määrä siirtyä käyttämään uutta yhteisterminaalia vuonna 2027 ja Viking Linen vuonna 2028. Samalla Turun sataman rautatieasema tullaan siirtämään yhteisterminaalin viereen, jonne rakennetaan uusi satamarata pohjoisen suunnasta Pahaniemen kaupunginosan kautta. Vanhan satamaradan purkaminen voitaisiin aloittaa 2028.
Reborn (Lazy Bonezin kappale)

Reborn on suomalaisen Lazy Bonez -yhtyeen single, joka julkaistiin 30. elokuuta 2019. Kappale otettiin mukaan vuonna 2025 julkaistulle EP-levylle Late.
Napropamidi

Napropamidi (C17H21NO2) on aromaattisiin amideihin kuuluva orgaaninen yhdiste. Yhdistettä käytetään maataloudessa rikkaruohomyrkkynä.
Ominaisuudet, valmistus ja käyttö.
Huoneenlämpötilassa napropamidi on väritöntä tai ruskehtavaa kiteistä ainetta. Yhdiste liukenee vain erittäin niukasti veteen, ja liukenee paremmin muun muassa asetoniin, etyyliasetaattiin ja kloroformiin. Aineen herbisidiset ominaisuudet perustuvat siihen, että se estää juurten solujakautumista ja kehittymistä. Napropamidi on kiraalinen yhdiste ja sen enantiomeereista R(-)-enantiomeeri on rikkaruohomyrkkynä tehokkaampi kuin s(+)-enantiomeeri.
Napropamidia valmistetaan lähtien 1-naftolista. 1-naftoli voi reagoida ensin klooripropionyylikloridin ja sitten dietyyliamiinin kanssa tai vaihtoehtoisesti reagoida emäksisissä olosuhteissa N,N-dietyylibromipropionaatin kanssa.
Napropamidia käytetään estämään rikkakasvien kasvua muun muassa rypsi-, kasvis-, hedelmä- ja koristekasviviljelmillä. Yhdiste on hyväksytty käytettäväksi muun muassa Euroopan unionin alueella, Yhdysvalloissa, Kanadassa ja Australiassa.
Birds of the World

Birds of the World (BoW) on lintutieteellisen tiedon verkkotietokanta, joka on mukautettu Handbook of the Birds of the World -teoksesta ja nykyaikaisista hakuteoksista, kuten Birds of North America, Neotropical Birds Online ja Bird Families of the World. Cornellin yliopiston ornitologian laboratorion ylläpitämä tietokanta kerää lintuhavaintoja integroimalla tiedot eBird-palvelusta. Suurimpaan osaan tietokannan sisältöä pääsee käsiksi tilaamalla, mutta tietokanta tarjoaa pääsyn myös monille kirjastoille ja lintuharrastusjärjestöille, jotka osallistuvat National Information Standards Organizationin Shared E-Resource Understanding -käytäntöön julkaisijana.
Historia.
Birds of the World kehitettiin alun perin 1990-luvun alussa yhteistyössä American Ornithologists' Unionin, Cornellin ornitologialaboratorion ja Drexel Universityn luonnontieteiden akatemian kanssa. Projektin tavoitteena oli tuottaa kuvitettu opas kaikista maailman linnuista; sen ensimmäinen versio oli 17-osaisessa Handbook of the Birds of the World -teoksessa, jota Lynx Edicions julkaisi 22 vuoden aikana, vuosina 1992–2014. 
Kun Cornellin ornitologialaboratorio hankki oikeudet teokseen Handbook of the Birds of the World, verkkotietokanta julkaistiin maaliskuussa 2020.
Merkittävä osa Birds of the World -sivuston audiovisuaalisesta sisällöstä on kerätty eBirdin tarjoaman kansalaistiedetieteen tiedonkeruun kautta. Sisältöön kuuluu myös Macaulay-kirjaston aineistoa, jonka Lynx Edicionsin perustaja Josep del Hoyo ja hänen kollegansa keräsivät Internet Bird Collectioniin vuonna 2002.
Betoideae

Betoideae on revonhäntäkasveihin kuuluva alaheimo. Siihen kuuluvia sukuja ovat muun muassa juurikkaat ("Beta") ja köynnöspinaatit ("Hablitzia"). Alaheimolla Betoideae on geneettisiä yhteyksiä alaheimoihin Chenopodioideae ja Corispermoideae.
Shield of Pride

Shield of Pride on suomalaisen Lazy Bonez -yhtyeen single, joka julkaistiin 27. toukokuuta 2022. Kappaleesta tehdyllä musiikkivideolla esiintyy tanssija ja koreografi Jorma Uotinen.
Miss Gasoline

Miss Gasoline on suomalaisen Lazy Bonez -yhtyeen single, joka julkaistiin 4. marraskuuta 2022.
Welcome to the World (Lazy Bonezin kappale)

Welcome to the World on suomalaisen Lazy Bonez -yhtyeen single, joka julkaistiin 10. maaliskuuta 2023.
Suomen Liikemiesyhdistyksen Eiran kauppaoppilaitos

Suomen Liikemiesyhdistyksen Eiran kauppaoppilaitos on entinen kauppaoppilaitos, joka perustettiin Suomen Liikemies-Yhdistyksen toimesta vuonna 1902. 
Kauppaoppilaitoksen entisiä nimiä olivat Suomen Liikemies-Yhdistyksen Kauppa-apulais iltakurssit (1902–1915), Suomen Liikemies-Yhdistyksen Liikeapulais-iltakurssit (1915–1943), Suomen Liikemiesyhdistyksen Liikeapulaiskoulu (1943–1966), Suomen Liikemiesyhdistyksen Kauppaoppilaitos (1967) ja Suomen Liikemiesyhdistyksen Eiran kauppaoppilaitos (1967–1978). Kauppaoppilaitos yhdistyi Suomen Liikemiesten Kauppaopistoon vuonna 1978.
Kortteisenjoki

Kortteisenjoki on Etelä-Pohjanmaalla Ähtärissä virtaava joki, joka on 2,9 kilometriä pitkä. Se on osa Niemisjoen vesistöreittiä.
Yleistä.
Kortteisenjoki saa alkunsa Kortteisen järvestä ja laskee 1,8 kilometrin päähän Pemuun lähelle Vanhasalmea, josta vesi virtaa Niemisveteen. Joen yli kulkee kaksi tiesiltaa ja Sotamiehenmutkan kohdalla kävelysilta, jonka vieressä on laavu. Joki alkaa luusuan jälkeen 450 metriä pitkällä koskijaksolla, jonka pudotus on korkeuskäyristä päätellen yli neljä metriä. Kartan mukaan myös joen suistossa on 100 metriä pitkä koski.
Hydrologiaa.
Kortteisenjoen hydrologiasta kerrottiin haettaessa Ruokosuon turvetuotannon ympäristölupaa vuonna 2016. Kyseinen suoalue sijaitsee parin kilometrin päässä joen niskalta. Mittausarvoina ilmoitettiin vuoden 2016 mittauksissa saatuja tuloksia. Ne on tässä pyöristetty yhden desimaalin tarkkuuteen. Joen keskivirtaama (MQ) oli noin 1,9 kuutiometriä sekunnissa (m³/s), keskiylivirtaama (MHQ) 21,4 m³/s, ja keskialivirtaama (MNQ) 0,2 m³/s.
Vedenlaatu.
Yläpuolinen Kortteinen on matala läpivirtausjärvi ja sen vedenlaatu heijastuu lähes sellaisenaan myös Kortteisenjoen vedenlaatuun. Kortteisen luusuassa vesi on ollut selvästi hapanta, ja sen ravinne- ja rautapitoisuus ja kemiallisen hapenkulutuksen arvo on ollut keskimääräisestä koholla. Kortteisen luusuan vedessä on ollut keskimäärin enemmän fosforiravinteita kuin vertailukohteessa olevassa Kivijärvessä. Kortteisen luusuassa eli joen niskalla on vedenlaatua tutkittu vuosina 2014–2016 yhdeksän näytteen avulla. Kokonaisfosforipitoisuus oli silloin 31 mikrometriä sekunnissa (µg/l) (vaihteluvälin ollessa 20−61 µg/l), kokonaistyppipitoisuus oli 647 µg/l (vaihtelua 490–990 µg/l), vedenväri 267 mg Pt/l ja rautapitoisuus 1 488 µg/l. Tämä tarkoittaa yleisesti, että vesi on humuspitoista (suo-ojitus).
Said and Done (Lazy Bonezin kappale)

Said And Done on suomalaisen Lazy Bonez -yhtyeen single, joka julkaistiin 29. syyskuuta 2023.
Lay to Rest

Lay to Rest on suomalaisen Lazy Bonez -yhtyeen single, joka julkaistiin 20. lokakuuta 2023. Kappaleessa laulaa vierailevana artistina Noora Louhimo.
Burn for Me

Burn for Me on suomalaisen Lazy Bonez -yhtyeen single, joka julkaistiin 26. tammikuuta 2024.
Otto Oivanen

Otto Herman Oivanen (s. 20. elokuuta 2005 Rauma) on suomalainen lentopalloilija. Hänen kasvattajaseuransa on Puijo Wolley.
Ura.
Oivanen siirtyi kaudeksi 2023–2024 Savo Volleyhin, korvaamaan Savon loukkantuneita pelaajia. Oivanen teki Mestaruusliiga-debyyttinsä joukkueessa 4. marraskuuta 2023 TuTo Volleytä vastaan. Vuonna 2024 Oivanen allekirjoitti kaksivuotisen jatkosopimuksen Savo Volleyn kanssa. Sopimukseen sisältyi myös vuoden lisäoptio. Oivanen kuitenkin purki sopimuksensa ennen kautta 2025–2026.
Yksityiselämä.
Oivanen valmistui ylioppilaaksi vuonna 2024 Kuopion klassillisesta lukiosta. Hän kävi lukiota myös kaksi vuotta Kuortaneen lukiossa.
Oivanen on toimitusjohtajana Priima Puhtaanpitopalvelut Oy:ssä.
Oivanen oli kokoomuksen ehdokkaana vuoden 2025 kuntavaaleissa.
Shining (Lazy Bonezin kappale)

Shining on suomalaisen Lazy Bonez -yhtyeen single, joka julkaistiin 1. maaliskuuta 2024.
Screaming

Screaming on suomalaisen Lazy Bonez -yhtyeen single, joka julkaistiin 12. huhtikuuta 2024.
Rain (Lazy Bonezin kappale)

Rain on suomalaisen Lazy Bonez -yhtyeen single, joka julkaistiin 3. toukokuuta 2024.
Saarijärven kaupunginvaltuusto

Saarijärven kaupunginvaltuusto on Saarijärven kaupungin ylin päättävä elin. Kaupunginvaltuustossa on 27 paikkaa, joista 12 on keskustan hallussa hallituskaudella 2025–2029. Toiseksi suurin puolue on kuudella paikallaan SDP ja kolmanneksi eniten paikkoja on perussuomalaisilla. Valtuuston puheenjohtaja on Riitta Pirttiniemi.
Saarijärven hallinnon alle on kuulunut Pylkönmäki vuodesta 2009. Valtuuston nimi oli kunnan nimityksen mukaisesti kunnanvaltuusto ennen vuotta 1986, jolloin Saarijärvestä tuli kaupunki.
Valtuutetut.
Kausi 2025–2029.
Saarijärven kaupunginvaltuustoon valittiin vuoden 2025 kuntavaaleissa seuraavat jäsenet:
Isänpäivä (vuoden 2026 elokuva)

Isänpäivä on suomalainen tragikomediaelokuva, jonka ohjaa ja käsikirjoittaa Aleksi Salmenperä. Elokuva saa ensi-iltansa Suomessa maaliskuussa 2026.
Elokuva kertoo Tinkestä (Tomi Lindfors), joka elää palveluyksikössä ja selviää arjesta kyynisen huumorin sekä ystävänsä Veikon (Tommi Korpela) tuella. Kun menneisyydestä tuttu Saimi (Laura Birn) pyrkii estämään teini-ikäisiä kaksosia tapaamasta isäänsä, Veikko on asiasta eri mieltä.
Tomi Lindfors on Tommi Korpela tosielämän ystävä, ja hän tuo Tinken katkeransuloiseen tarinaan poikkeuksellisella tavalla omakohtaista kokemustaan.
Elokuvan on tuottanut Miia Haavisto Tekele Productions -tuotantoyhtiöstä ja sen levittää ja markkinoi elokuvateattereihin B-Plan Distribution.
Wiljo Byström

Karl Wiljo Byström (3. kesäkuuta 1889 Raahe – 17. joulukuuta 1932 Helsinki) oli suomalainen konsuli ja toimitusjohtaja. Hän perusti Oulussa toimineen "Wiljo Byström &amp; Co"-huolintaliikkeen.
Wiljo Byström kävi Raahen ruotsalaisen yhteiskoulun sekä Raahen Porvari- ja Kauppakoulun, josta hän sai päästötodistuksen vuonna 1907. Byström tuli kirjanpitäjäksi konsuli Otto Ravanderin laiva-, meklari-, speditio-, puutavaran- ja tervanvienti- sekä siirtomaatavarain tuontiliikkeeseen Oulussa. Kun konsuli Ravander kuoli vuoden 1914 alussa Byström tuli liikkeen prokuristiksi ja johtajaksi ja toimi siinä ominaisuudessa aina siihen saakka kun liike vuonna 1918 lopetettiin. Sen jälkeen Byström perusti oman laivanmeklaus-, speditio-, vakuutus- ja lastausliikkeen toiminimellä "Wiljo Byström &amp; Co", ja "The Uleåborg Stevedoring Co" ja hoiti näitä liikkeitä kuolemaansa asti. Byströmin liike sai haltuunsa suuren osan Oulun lähialueiden sahatavaran viennistä ja myöhemmin liike harjoitti hiili- ja koksikauppaa. Liike toimi Oulussa Aleksanterinkadun ja Hallituskadun kulmassa sijaitsevassa 1882–1884 rakennetussa Byströmin talossa. Byström teki useita matkoja Saksaan, Englantiin, Hollantiin, Ruotsiin ja Tanskaan. Hänet nimitettiin Alankomaiden ja Norjan konsuliksi ja hän toimi myös Lloydsin asiamiehenä. Wiljo Byström &amp; Co toimi Oulussa vuoteen 1974 saakka, jolloin se myytiin Herman Anderssonille.
Suomen sisällissodan aikana konsuli Byström toimi pääintendentuurin kassa- ja kirjanpito-osaston päällikkönä. Hän oli Oulun Kauppaklubin puheenjohtaja, Seurahuone Oy:n, Kirjola Oy:n sekä Oulun Kauppiaitten Eläke- ja apurahalaitoksen johtokuntien jäsen ja kuului Oulun Säästöpankin johtokuntaan ja isännistöön. Bytröm oli Suomen Laivameklariyhdistyksen, Suomen Lastauttajainyhdistyksen ja Oulun Merimieshuoneen johtokuntain jäsen. Byström harrasti musiikkia ja oli aikoinaan mieskuoro "Pohjan Laulun" kantavia voimia ja useita vuosia kuoron puheenjohtaja. Byström otti osaa myös osaa kevättalvella 1932 perustetun "Yhtyneet mieskuorot"-kuoron toimintaan.
Wiljo Byström menehtyi Helsingissä Grand Hotel Fenniassa yöllä 17. joulukuuta 1932 tapahtuneen hissionnettomuuden seurauksena. Seurue, johon kuului kaksi vanhempaa naishenkilöä sekä konsuli Byström Oulusta ja metsänhoitaja Hartman Helsingistä oli pyrkimässä hotellin hissillä alhaalta ylöspäin. Tuntemattomasta syystä hissi pysähtyi kahden kerroksen välille, eikä monista yrityksistä huolimatta lähtenyt enää liikkeelle. Byström ja Hartman saivat kuitenkin hissin oven auki ja Hartman yritti ensin hypätä alempana olevasta ovesta kerrosten väliselle tasanteelle. Kun hän onnistui hypyssään, yritti Byström tehdä samoin. Hänen jalkansa kuitenkin luiskahti ja hän putosi kahden kerroksen korkeudelta hissiaukkoon. Putoamisen seurauksena Byströmiltä murskautui toisesta jalasta nilkka ja saman jalan reisiluu katkesi kahdesta kohden. Vasen käsi meni myös poikki ja joukko kylkiluita katkesi ja Byström sai vaikeita sisäisiä vammoja. Sairaalassa Byströmin todettiin lisäksi saaneen verenmyrkytyksen, joka lopulta johti siihen, että hän kuoli sairaalassa.
Kimmo Kainulainen (kunnanjohtaja)

Kimmo Kainulainen (s. Imatra) on Kangasniemen kunnanjohtaja ja Savitaipaleen entinen kunnanjohtaja. Koulutukseltaan hän on hallintotieteiden tohtori ja yhteiskuntatieteiden lisensiaatti.
Ura.
Kainulainen valmistui hallintotieteiden tohtoriksi Tampereen yliopistosta vuonna 2005. Hänen väitöskirjansa käsitteli kulttuuripääoman ja festivaalien taloudellista merkitystä kymmenelle paikkakunnalle. Hän työskenteli yliopisto- ja korkeakoulumaailmassa yli viidentoista vuoden ajan muun muassa tutkijana ja opettajana. 
Kunnallishallintoon Kainulainen siirtyi vuonna 2012, kun hänestä tuli Varkauden kaupungin kulttuuri- ja vapaa-aikajohtaja. Savitaipaleen kunnanjohtajana hän aloitti keväällä 2017. Kangasniemen kunnanjohtajaksi hänet valittiin maaliskuussa 2021, työnsä hän aloitti kesällä.
Yksityiselämä.
Kainulaisella ja hänen puolisollaan on yksi lapsi.
Ddu-Du Ddu-Du

Ddu-Du Ddu-Du () on eteläkorealaisen Blackpink-yhtyeen kappale, joka julkaistiin 15. kesäkuuta 2018 minialbumin "Square Up" nimikappaleena. Kappaleen kirjoittivat ja tuottivat Teddy Park, Bekuh Boom, 24 ja R.Tee.
”Ddu-Du Ddu-Dun” musiikkivideo on Youtuben katsotuin korealaisen yhtyeen musiikkivideo ja ensimmäinen, joka saavutti miljardin ja kahden miljardin katselukerran rajan.
Alistair Johnston

Alistair William Johnston (s. 8. lokakuuta 1998 Vancouver, Brittiläinen Kolumbia) on kanadalainen jalkapalloilija, joka pelaa pääsääntöisesti oikean laitapuolustajan pelipaikalla. Hän on oikeajalkainen ja pituudeltaan 180-senttimetrinen. Johnston on edustanut seuratasolla vuodesta 2023 Skotlannin Valioliigassa pelaavaa Celticiä. Hän kuuluu myös Kanadan maajoukkueeseen.
Johnston on voittanut Celticin kanssa kolmesti liigamestaruuden kausina 2022–2023, 2023–2024 ja 2024–2025. Lisäksi hän on voittanut joukkueessa kahdesti Skotlannin cupin 2022–2023 ja 2023–2024 sekä kahdesti Skotlannin liigacupin 2022–2023 ja 2024–2025. Johnston on pelannut joukkueessa elokuuhun 2025 mennessä 72 liigaottelua, joissa hän on tehnyt kuusi ja syöttänyt 13 maalia.
Johnston pelasi ensimmäisen ottelunsa Kanadan A-maajoukkueessa maaliskuussa 2021 pelatussa MM-karsintaottelussa Bermudaa vastaan. Seuraavassa ottelussaan hän teki toistaiseksi maajoukkueuransa ainoan maalin Caymansaarten verkkoon. Johnston pelasi vuoden 2022 MM-kilpailuissa joukkueensa kaikki kolme ottelua täysiminuuttisina Belgiaa, Kroatiaa ja Marokkoa vastaan. Hän on pelannut elokuuhun 2025 mennessä 56 A-maaottelua.
Benjamin Nygren

Erik Benjamin Nygren (s. 8. heinäkuuta 2001 Göteborg) on ruotsalainen jalkapalloilija, joka pelaa pääsääntöisesti oikean laitahyökkääjän pelipaikalla. Hän on vasenjalkainen ja pituudeltaan 186-senttimetrinen. Nygren on edustanut seuratasolla vuodesta 2025 Skotlannin Valioliigassa pelaavaa Celticiä. Hän kuuluu myös Ruotsin maajoukkueeseen.
Nygren on kotimaansa IFK Göteborgin kasvatti. Hän pelasi seuran edustusjoukkueessa yhden kauden 2018–2019. Hän pelasi belgialaisessa KRC Genkissä 2019–2022 ja vieraili välissä lainasiirrolla Alankomaiden SC Heerenveenissä. KRC Genkin kanssa Nygren voitti Belgian supercupin 2019–2020. Hän pelasi 2022–2025 FC Nordsjællandissa, kunnes on sittemmin jatkanut Skotlannissa.
Nygren edusti useita Ruotsin nuorisomaajoukkueita. Hän pelasi kahdeksan minuuttia ensimmäisessä A-maaottelussaan maaliskuussa 2025 ystävyysottelun muodossa Luxemburgia vastaan. Hän teki kahdessa seuraavassa ystävyysottelussa ensimmäiset maalinsa Pohjois-Irlannin ja Unkarin verkkoon. Nygren on pelannut elokuuhun 2025 mennessä neljä A-maaottelua.
Georg Gordon Swanljung

Georg Gordon Swanljung (22. elokuuta 1884 Raahe – 31. elokuuta 1935 Oulu) oli suomalainen konsuli ja Oulussa toimineen "Wiljo Byström &amp; Co"-huolintaliikkeen toimitusjohtaja. 
Swanljung kävi Raahen kauppaopiston. Hän tuli vuonna 1904 konsuli Karl Pentzinin omistaman Oulun emaljitehtaan palvelukseen ja tehtyään opintomatkan Englantiin meni Herman Anderssonin meklari- ja laivanvarustusliikkeen palvelukseen Raaheen. Täältä hän siirtyi vuonna 1908 appensa liikkeen prokuristiksi Raaheen. Ensimmäisen maailmansodan aikana Swanljung hoiti serkkunsa välitys- ynnä muita liikkeitä Raumalla, Kokkolassa ja Torniossa. Vuosina 1924–1932 Swanljung oli Kemissä Joel Jänkälän ahtausliikkeen palveluksessa ja siirtyi sieltä Ouluun Wiljo Byström &amp; Co:n laivanvarustamon toimitusjohtajaksi 1933. Hänet nimitettiin 1933 Norjan varakonsuliksi. Suomen sisällissodan aikana Swanljung oli mukana Tornion valtauksessa, kävi Vöyrin sotakoulun, oli komppanian päällikkönä Pohjois-Pohjanmaan rykmentissä ja osallistui muun muassa Tampereen ja Lempäälän taisteluihin. Sodan loputtua hänet määrättiin Kyminlinnan komentajaksi. Swanljung oli sittemmin mukana suojeluskuntatyössä ja hän harrasti myös purjehdusta.
Swanljung kuoli 51-vuotiaana elokuun lopulla 1935 Oulussa sydänkohtaukseen.
Suunnistuksen Euroopan-mestaruuskilpailut 2025

Suunnistuksen Euroopan-mestaruuskilpailut 2025 järjestettiin Belgian Hasseltissa 27.–31. elokuuta. Ohjelmassa olivat sprinttiviesti ja henkilökohtaiset matkat sprintti ja pudotussprintti.
Sprinttiviesti kilpailtiin keskiviikkona 27. elokuuta Hasseltissa. Sen voitti Norja. Pudotussprintin karsinnat käytiin torstaina ja finaalit perjantaina Geelissä. Naisten kilpailun voitti Ranskan Cécile Calandry ja miesten Ruotsin August Mollén. Sprintit kilpailtiin sunnuntaina Lierissä. Miesten kilpailun voitti Ranskan Mathias Barros-Vallet. Naisten kilpailun voitti Norjan Pia Young Vik.
Manifestointi

Manifestointi on parapsykologinen uskomus siihen, että ajatusten, tunteiden ja uskomusten avulla voi houkutella toivottuja asioita todellisuuteen, usein ”vetovoiman lain” kautta. Vaikka manifestoimiseen liittyy todistetusti positiivisen ajattelun ja visualisoinnin kaltaisia hyödyllisiä strategioita, se sisältää myös näennäistieteellisiä väitteitä, joille ei ole tieteellistä tukea. On tärkeää erottaa manifestoinnin hyödylliset elementit epätieteellisistä uskomuksista, jotta voi saavuttaa todellisia tuloksia.
Herman Andersson

Herman Gustaf Andersson (22. huhtikuuta 1858 Raahe – 26. helmikuuta 1924 Helsinki) oli suomalainen konsuli ja laivameklari. Hän on Oulussa toimivan "Herman Andersson Oy"-laivanselvitys- ja huolintaliikkeen perustaja.
Kauppiasperheeseen Raahessa syntynyt Herman Andersson kävi kauppakoulua Oulussa ja sittemmin Turussa ja tuli ensiksi työhön kauppaneuvos Karl Robert Åströmin konttoriin ja senjälkeen vuonna 1893 toiminimi K. E. Höckertin palvelukseen. Vuonna 1902 Andersson perusti Ouluun oman laivanvarustajaliikkeen ja hoiti sitä kuolemaansa asti. Liike hoiti laivojen selvityksiä Toppilan sataman lisäksi Iin Röytän, Martinniemen ja Halosenniemen, Pateniemen sekä Varjakan redeillä. Ahtaustoiminnan Andersson aloitti vuonna 1912 perustamansa yhtiön "The Federation Stevedoring Co. of Uleåborg" nimissä. Hänet nimitettiin 1921 Norjan varakonsuliksi ja 1922 Hollannin varakonsuliksi Ouluun. Hän oli varajäsenenä Suomen Pankin johtokunnassa vuodesta 1912. Andersson kuului "Laivaosakeyhtiö Fritzin" ja "Kotiteollisuusosakeyhtiö Kontin" johtokuntiin.
Herman Andersson kuoli helmikuussa 1924 Helsingissä sydänkohtaukseen. Herman Anderssonin kuoltua liikkeen hoito siirtyi hänen leskelleen Anna Anderssonille. Anna Andersson myi liikkeen vuonna 1929 metsänhoitaja A. Fellmannille, merikapteeni Edgar Petterssonille sekä lastauttajille Kalle Rautio, Kalle Saukkonen ja Alarik Siekkinen. Tämän kaupan yhteydessä toiminimi muutettiin "Oy Herman Andersson" ja "Oy The Federation Stevedoring Ltd of Oulu" –nimisiksi osakeyhtiöiksi. Näiden yhtiöiden omistajiksi tulivat pian sen jälkeen Pohjois-Suomen alueen metsäteollisuusyritykset Ab Uleå, Kajaanin Puutavara Oy, Rauma Oy, Raahe Oy ja Santaholma Oy. Yhtiön omistuspohja muuttui sen jälkeen alueen metsäteollisuuden muutosten mukana. Stora Enso on omistanut Herman Andersson Oy:n vuodesta 2002 alkaen kokonaisuudessaan.
KPC Tour

KPC TOUR oli loppuvuodesta 2022 Suomessa järjestetty keikkakiertue, jossa esiintyi suomalaisen hip hop -kollektiivin, KPC Recordsin artisteja.
Kiertue.
Viisi keikkaa käsittävä kiertue lähti liikkeelle kollektiivin kotikaupungin, Jyväskylän LähiTapiola-areenalta 12. marraskuuta ja päättyi lopulta Oulun Tullisaliin 17. joulukuuta. Pääsylippu tapahtumaan maksoi 29,90€ ja kiertue oli loppuunmyyty.
Kiertue eteni seuraavasti :
Artistit.
Lähde:
Laura Piippo

Laura Hannele Piippo on suomalainen kirjallisuudentutkija. Hän on koulutukseltaan filosofian tohtori. Piippo toimii yliopistonlehtorina Tampereen yliopistossa. Piipon tutkimusintresseihin kuuluvat proosan kokeellisuus ja poetiikka, suomenkielinen nykyromaani, tekstienvälisyyden teoriat, intermediaalisuus, (uus)materialismi, affektit ja affektiot sekä kirjaesineen erilaiset tulkinnalliset ja käyttömahdollisuudet. Hänen tutkimus- ja opetustyöhönsä liittyvät myös interaktiivisuus sekä kirjallisuuden vastaanotto, kokeellisuus ja multimodaalisuus. Piipon väitöskirja käsitteli Jaakko Yli-Juonikkaan "Neuromaania". Piippo on ottanut "Helsingin Sanomissa" kantaa vaikea kirjallisuuden lukemisen puolesta. Piippo on yhtenä tekijänä "Avantgarde Suomessa" -artikkelikokoelmassa.
Yang Hyun-jun

Yang Hyun-jun (; s. 25. toukokuuta 2002 Busan) on eteläkorealainen jalkapalloilija, joka pelaa hyökkääjän pelipaikalla. Hän on pituudeltaan 176-senttimetrinen. Hän on edustanut seuratasolla vuodesta 2023 Skotlannin Valioliigassa pelaavaa Celticiä. Hän kuuluu myös Etelä-Korean maajoukkueeseen.
Yang on voittanut Celticin kanssa kahdesti liigamestaruuden kausina 2023–2024 ja 2024–2025. Lisäksi hän on voittanut sen riveissä Skotlannin cupin 2023–2024 ja Skotlannin liigacupin 2024–2025. Ennen siirtymistään Skotlantiin Yang pelasi kotimaassaan. Hän on pelannut elokuuhun 2025 mennessä 46 Skotlannin liigaottelua, joissa hän on tehnyt viisi ja syöttänyt kuusi maalia.
Yang pelasi kuusi ottelua Etelä-Korean alle 23-vuotiaiden maajoukkueessa. Hän pelasi ensimmäisen A-maaottelunsa syyskuussa 2023 ystävyysottelun muodossa Walesia vastaan. Yang on pelannut elokuuhun 2025 mennessä neljä A-maaottelua.
Pylkönmäen kunnanvaltuusto

Pylkönmäen kunnanvaltuusto oli entisen Pylkönmäen kunnan ylintä päätösvaltaa käyttävä elin, jossa oli 17 jäsentä. Suurin puolue kunnassa oli keskusta. Valtuuston toiminta lakkasi 1. tammikuuta 2009 Pylkönmäen liityttyä Saarijärven kaupunkiin.
Koostumus vaaleittain.
Pylkönmäen valtuuston vallitseva puolue oli keskusta. Toiseksi eniten paikkoja oli sosiaalidemokraateilla. Nämä puolueet olivat ainoat Pylkönmäen kunnanvaltuustossa istuneet puolueet sen viimeisellä kaudella 2005–2008. Aiemmilla valtuustokausilla valtuustossa oli ollut valtuutettuja myös vasemmistoliiton, kokoomuksen ja SMP:n listoilta. Vasemmistoliitto menetti ainoan paikkansa valtuustossa sosiaalidemokraateille vuoden 2004 kunnallisvaaleissa.
1992–2008.
Vuoden 2008 kunnallisvaalit käytiin seuraavan vuoden kuntajaon mukaisesti, eli pylkönmäkeläiset asettuivat ehdolle ja äänestivät ehdokkaita Saarijärven kaupunginvaltuustoon.
Aleksei Batrakov

Aleksei Andrejevitš Batrakov (; s. 9. kesäkuuta 2005 Orehovo-Zujevo) on venäläinen jalkapalloilija, joka pelaa keskikentän vaihtelevilla pelipaikoilla. Hän on oikeajalkainen ja pituudeltaan 171-senttimetrinen. Hän on edustanut seuratasolla vuodesta 2024 Venäjän Valioliigassa pelaavaa Lokomotiv Moskovaa. Hän kuuluu myös Venäjän maajoukkueeseen.
Batrakov edusti useita Venäjän nuorisomaajoukkueita. Hän pelasi ensimmäisen A-maaottelunsa marraskuussa 2024 ystävyysottelun muodossa Bruneita vastaan ja onnistui ottelussa maalinteossa. Hän on pelannut elokuuhun 2025 mennessä viisi A-maaottelua, joissa hän on tehnyt kaksi maalia ja syöttänyt yhden.
Saint-Michel-en-Brenne

Saint-Michel-en-Brenne on kunta Ranskassa Indren departementissa Centre-Val de Loiren alueella. Se sijaitsee noin 21 kilometriä Le Blancin kaupungista koilliseen.
Kunta kuuluu osana Parc naturel régional de la Brenne -luonnonpuistoa. Vuonna 1985 kunnassa perustettu Chérinen luonnonsuojelualue (Réserve naturelle nationale de Chérine) on suosittu matkailukohde, jonka kosteikot ovat kiinnostavia monipuolisen kasvistonsa ja eläimistönsä vuoksi.
Saint-Michel-en-Brennen juuret ovat Saint-Cyranin luostarissa, joka perustettiin vuonna 632. Luostari tuhoutui vuonna 1793 suuren vallankumouksen aikana, ja siitä on jäljellä vain päärakennus.
 Luostarissa on toiminut 1970-luvulta lähtien arkkipiispa Lefebvren vuonna 1974 perustama .
Vähän matkan päässä luostarista ja kunnan keskustasta on 1200-luvulla rakennettu Saint-Michel-en-Brennen kirkko. Sen historia liittyy todennäköisesti Saint-Cyranin luostarin historiaan. Keskellä kirkon eteläsivua on nelikulmainen kellotorni.
Erigabo

Erigabo (, ; myös Erigavo) on kaupunki sekä Somalian Sanaagin alueen ja sen Erigabon piirin (150 060 as., 2023) hallintokeskus. Eräs väkilukuarvio esittää, että kaupungissa asuisi 33 853 ihmistä (2025). 
Klaanien väliset tai seudun hallintaan liittyvät aseelliset levottomuudet kaupungissa tai sen läheisyydessä ovat jatkuneet myös talvella 2024–2025.
Kaupungin koillispuolella on hiekkapohjainen lentokenttä.
&lt;br clear=left&gt;
Turpa-ahvenet

Turpa-ahvenet voi tarkoittaa seuraavia:
Joseph Aidoo

Joseph Aidoo (s. 29. syyskuuta 1995 Tema) on ghanalainen jalkapalloilija, joka pelaa keskuspuolustajan pelipaikalla. Hän on pituudeltaan 184-senttimetrinen. Hän on edustanut seuratasolla vuodesta 2019 Espanjan pääsarjassa Primera Divisiónissa pelaavaa Celta Vigoa. Hän kuuluu myös Ghanan maajoukkueeseen.
Aidoo on pelannut kotimaansa ja Espanjan lisäksi Ruotsissa ja Belgiassa. Hän voitti KRC Genkin riveissä Belgian liigamestaruuden kaudella 2018–2019. Aidoo pelasi kymmenen ottelua Ghanan alle 20-vuotiaiden maajoukkueessa. Hän liittyi maaliskuussa 2019 A-maajoukkueeseen ja on pelannut siinä elokuuhun 2025 mennessä 17 ottelua. Hän kuului joukkueensa kokoonpanoon vuoden 2022 MM-kilpailuissa mutta ei saanut peliaikaa.
Hjulby

Hjulby on taajama Nyborgin kunnassa Tanskassa. Taajamassa oli 387 asukasta vuoden 2025 alussa.
Kogsbølle

Kogsbølle on entinen taajama Nyborgin kunnassa Tanskassa. Taajamassa oli 202 asukasta vuoden 2015 alussa.
Langå (Nyborg)

Langå on entinen taajama Nyborgin kunnassa Tanskassa. Taajamassa oli 202 asukasta vuoden 2016 alussa.
Måre

Måre on taajama Nyborgin kunnassa Tanskassa. Taajamassa oli 521 asukasta vuoden 2025 alussa.
Refsvindinge

Refsvindige on taajama Nyborgin kunnassa Tanskassa. Taajamassa oli 566 asukasta vuoden 2025 alussa.
Skellerup

Skellerup on taajama Nyborgin kunnassa Tanskassa. Taajamassa oli 351 asukasta vuoden 2025 alussa.
Svindinge

Svindinge on taajama Nyborgin kunnassa Tanskassa. Taajamassa oli 284 asukasta vuoden 2025 alussa.
Tårup

Tårup on taajama Nyborgin kunnassa Tanskassa. Taajamassa oli 283 asukasta vuoden 2025 alussa.
Ullerslev

Ullerslev on taajama Nyborgin kunnassa Tanskassa. Taajamassa oli 2 714 asukasta vuoden 2025 alussa.
Vindinge (Nyborg)

Vindinge on taajama Nyborgin kunnassa Tanskassa. Taajamassa oli 474 asukasta vuoden 2025 alussa.
Tretorn

Tretorn on ruotsalainen vaatemerkki, joka tunnetaan erityisesti kumisaappaistaan. Sen juuret ovat vuonna 1891 perustetussa Helsingborgin kumitehtaassa. Henry Dunker laajensi sen toimintaa ja loi Tretorn-tuotemerkin. Vuodesta 2001 Tretorn on kuulunut Puma-konserniin, ja sen valmistus tapahtuu nykyään ulkomailla.
Nitijeļān tulipalo 2025

Nitijeļān istuntopaikka tuhoutui tulipalossa 26. elokuuta 2025. Parlamenttitalon yhteydessä sijaitsi myös parlamentin kirjasto ja arkisto, jotka tuhoutuivat myös. Tulipalo ei vaatinut kuolonuhreja.
Tapahtumien kulku.
Palo sai alkunsa puoleltaöin tai hieman sen jälkeen 26. päivänä. Marshallinsaarten hallituksen tiedottajan mukaan palon syttymissyyn epäillään alustavasti olleen parlamenttirakennuksen läheisyydessä ollut kontti. Palo levisi nopeasti ja palomiesten saapuessa paikalle koko rakennus oli jo tulessa. Palo tuhosi noin puolet rakennuksesta ja toinen puoli jäi poliisin mukaan palon jäljiltä käyttökelvottomaksi.
Marshallinsaarten entinen terveysministeri Jack Niedenthal sanoi, että maan palokunnalla on huonot valmiudet vastata suuriin tulipaloihin. Palokunnan kalusto keskittyy enimmäkseen turvaamaan Amata Kabuan kansainvälistä lentoasemaa ja siltä kesti saapua palopaikalle yli tunti. Paikallisen poliisin mukaan palokunta ei kuitenkaan jäänyt täysin toimettomaksi.
Merkittävää osaa parlamentin arkiston materiaalista ei ollut varmuuskopioitu. Ensiarvioiden mukaan kestäisi viikkoja ennen kuin saataisiin selville, mitä kaikkea noin tarkalleen ottaen oltiin menetetty. Myöhemmin varmistui, että palossa tuhoutuneen materiaalin joukossa oli mm. perustuslaillisen konventin historiaa käsitteleviä dokumentteja ja Nitijeļān alkuvaiheessa säätämiä lakeja.
Nitijeļān istuntokausi oli käynnissä palon aikana, minkä vuoksi sille piti etsiä väliaikainen kokoontumispaikka. 27. elokuuta ilmoitettiin, että uusi kokoontumispaikka on Majuron kansainvälinen konferenssikeskus.
Reaktioita.
Marshallinsaarten presidentti Hilda Heine lupasi, että uuden parlamenttitalon rakentaminen on tarkoitus aloittaa jo kuluvan vuoden aikana. Maassa suunniteltiin jo ennestään pääkaupungin hallintorakennusten uudistustöitä, mutta uusi parlamenttitalo menee etusijalle suhteessa näihin. 
Reaktioita ulkomailta:
Korpilahden kunnanvaltuusto

Korpilahden kunnanvaltuusto oli entisen Korpilahden kunnan ylintä päätösvaltaa käyttävä elin, jossa oli 27 jäsentä. Suurin puolue kunnassa oli keskusta. Valtuuston toiminta lakkasi 1. tammikuuta 2009 Korpilahden liityttyä Jyväskylän kaupunkiin.
Koostumus vaaleittain.
Korpilahden valtuustossa eniten paikkoja oli keskustalla, mutta myös vasemmistopuolueilla kuten SDP:lla sekä vasemmistoliitolla ja sen edeltäjällä SKDL:lla oli kunnassa huomattavaa kannatusta niiden oltua valtuuston toiseksi ja kolmanneksi suurimmat puolueet. Toiseksi suurimman puolueen asema vaihteli, esimerkiksi valtuuston viimeisellä kaudella 2005–2008 vasemmistoliitolla oli toiseksi eniten paikkoja, kun taas kaudella 2001–2004 sosiaalidemokraateilla oli vasemmistoliittoa enemmän paikkoja. 
Korpilahden valtuustossa oli valtuutettuja myös kokoomuksen, vihreiden ja kristillisdemokraattien listoilta. Suomen Maaseudun Puolueella oli valtuutettu Korpilahdella aina puolueen toiminnan päättymiseen asti vuonna 1995. Perussuomalaiset eivät onnistuneet koskaan saamaan paikkoja Korpilahden kunnanvaltuustosta ennen kunnan lakkauttamista.
1992–2008.
Vuoden 2008 kunnallisvaalit käytiin seuraavan vuoden kuntajaon mukaisesti, eli korpilahtelaiset asettuivat ehdolle ja äänestivät ehdokkaita Jyväskylän kaupunginvaltuustoon.
Daníel Guðjohnsen

Daníel Tristan Guðjohnsen (s. 1. maaliskuuta 2006 Lontoo, Englanti) on islantilainen jalkapalloilija, joka pelaa keskushyökkääjän pelipaikalla. Hän on oikeajalkainen ja pituudeltaan 190-senttimetrinen. Daníelin seurajoukkue on ollut vuodesta 2023 Ruotsin korkeimmalla sarjatasolla Allsvenskanissa pelaava Malmö FF. Hän on edustanut Islannin alle 16-, alle 17- ja alle 19-vuotiaiden maajoukkueita.
Daníel on pelannut Ruotsissa elokuuhun 2025 mennessä 18 liigaottelua. Niissä hän on tehnyt kaksi ja syöttänyt kolme maalia. Hän on ollut mukana voittamassa liigamestaruutta vuosina 2023 ja 2024. Daníel valittiin vuonna 2023 "The Guardian" -lehden toimesta maailman 60 parhaan vuonna 2006 syntyneen jalkapalloilijan joukkoon.
Puntmaan valtionyliopisto

Puntmaan valtionyliopisto (, , lyhennys PSU) on julkinen yliopisto Somalian Puntmaassa, Nugaalin alueella. Vuonna 1999 Garoowessa alkunsa saanut oppilaitos sai vuonna 2004 valtionyliopiston aseman ja nykyisen nimensä. Nyttemmin yliopistolla on kampus myös Galkayossa.
Yliopisto on erittäin pieni, opiskelijoita on alle 2 000. Opetusta annetaan lähinnä alemman korkeakoulututkinnon tasolle saakka. Opetuskieli on englanti. Tiedekuntia on kuusi.
Yliopistovertailuissa PSU on sijoittunut Somalian kymmenen-viidentoista kärkipään yliopiston joukkoon.
Arnór Sigurðsson

Arnór Sigurðsson (s. 15. toukokuuta 1999 Akranes) on islantilainen jalkapalloilija, joka pelaa vasemman laitahyökkääjän pelipaikalla. Hän on oikeajalkainen ja pituudeltaan 177-senttimetrinen. Arnórin seurajoukkue on ollut vuodesta 2025 Ruotsin korkeimmalla sarjatasolla Allsvenskanissa pelaava Malmö FF. Hän kuuluu myös Islannin maajoukkueeseen.
Arnór on pelannut urallaan kotimaansa ja Ruotsin lisäksi Venäjällä, Italiassa ja Englannissa. Hän edusti Islannin alle 16-, alle 17-, alle 19- ja alle 21-vuotiaiden maajoukkueita. Hän liittyi marraskuussa 2018 A-maajoukkueeseen ja on pelannut siinä elokuuhun 2025 mennessä 34 ottelua, joissa hän on tehnyt kaksi maalia: lokakuussa 2019 Andorran verkkoon ja kesäkuussa 2022 Israelin verkkoon.
Engel-kiista

Engel-kiista liittyy 1990-luvun puolivälin tapahtumiin, kun joulun alla vuonna 1994 rakennushallituksen siivoustoimi yksityistettiin ja tilalle tuli kiinteistöfirma Engel. Toista tuhatta siivoojaa irtisanottiin. Osa siivoojista sai hakea työtä uudesta Engel-yhtymästä, jolloin työ pysyi samana, mutta palkka laski jopa 40 prosenttia. Yhtiöittämisen takana oli silloinen Ahon-Viinasen hallitus.
Siivoojien jäätyä työttömäksi siivoojien liitto meni lakkoon. Lakko saatiin kuitenkin soviteltua liittojen kanssa, ja Valtion erityisalojen ammattiliitto VAL sitoi kätensä tekemällään lakon lopettavalla sopimuksella, jossa se pidättäytyi oikeustoimista asiassa. Sopimuksessa sovittiin, että siivoojat saisivat hakeutua Engelille töihin siten, että heidän palkastaan vähennettiin 20 % aiemmin suunniteltujen isompien leikkausten sijaan. Lakon loputtua siivoojat eivät kuitenkaan saaneet sopimuksessa sovittuja töitä. Tällöin he nostivat asiasta kanteen yksityishenkilöinä, ilman liittojen apua. Kantajia jutussa oli lopulta yli 600, ja siitä tulikin yksi suomalaisen työoikeuden historian laajimmista oikeusjutuista.
Riidan ytimessä oli, oliko kyseessä liikkeenluovutus, jolloin siivoojat olisi pitänyt siirtää Engelin palkkalistoille vanhoilla työehdoilla. Valtion kanta oli, että asiassa ei ollut kyse liikkeenluovutuksesta vaan vanhan toiminnan lopettamisesta ja uuden aloittamisesta.
Pieksämäen käräjäoikeus ja Itä-Suomen hovioikeus katsoivat, että vaikka kyseessä oli liikkeenluovutus, siivoojien olisi pitänyt ottaa vastaan työpaikka uudessa Engel-yhtymässä huonomminkin ehdoin. Lopulta 1997 korkein oikeus (KKO) katsoi liikkeenluovutuksen tapahtuneen ja irtisanomiset laittomiksi. KKO:n mukaan työntekijällä ei ollut ehdotonta velvollisuutta vahinkoa välttääkseen ottaa vastaan työnantajan muilla kuin aikaisemman sopimuksen mukaisilla ehdoilla tarjoamaa työtä. Korvauksia asiassa sai 650 laittomasti irtisanottua siivoojaa ja keskimääräinen korvaussumma oli noin 60 000 markkaa. Valtion maksamat korvaukset ja oikeudenkäyntikulut olivat yhteensä 43 miljoonaa.
Tove Idströmin käsikirjoittama elokuva Eila perustuu löyhästi kiistan tapahtumiin. Tapahtumista kertoo myös Timo-Erkki Heinon dokumentti Hävitty juttu, joka toimi Eila-elokuvan innoittajana.
Filippiinien kansalaisuus

Filippiinien kansalaisuus on laillinen suhde yksityishenkilön ja Filippiinien tasavallan välillä. Maassa noudatetaan lähtökohtaisesti ius sanguinis -periaatetta.
Kansalaisuuden saaminen syntymällä.
Syntyperäisiä filippiiniläisiä ovat sellaiset henkilöt, joiden vanhemmista vähintään toisella on Filippiinien kansalaisuus lapsen syntyessä. Henkilö, joka on syntynyt ennen 17. tammikuuta 1977 kansalaisuuden omaavalle äidille, lasketaan syntyperäisiksi Filippiinien kansalaiseksi.
Kansalaisuuden saaminen perimällä.
Filippiinien kansalaisuus perimällä antaa oikeuden asua, työskennellä ja omistaa omaisuutta Filippiineillä sekä osallistua vaaleihin ja nauttia kansalaisen eduista. Se perustuu ius sanguinis -periaatteeseen, eli kansalaisuus määräytyy filippiiniläisen sukujuuren kautta. Sen saamiseksi vaaditaan dokumentoitu todistus esi-isistä, ja hakemus tehdään suurlähetystöön tai konsulaattiin. Filippiinit sallii tässä tapauksessa kaksoiskansalaisuuden, mikä mahdollistaa alkuperäisen kansalaisuuden säilyttämisen. Kansalaisuus perimällä vahvistaa yhteyden kulttuuriin, perheeseen ja historiaan sekä tarjoaa mahdollisuuden osallistua yhteiskuntaan ja perintöoikeuksiin.
Kansalaisuuden saaminen hakemuksella.
Hakemuksen perusteella kansalaisuus voidaan myöntää henkilölle, joka täyttää seuraavat ehdot:
Vaadittua 10 vuoden oleskeluaikaa lyhennetään puoleen, mikäli hakija täyttää jonkun seuraavista ehdoista:
Special Resident Retiree’s Visa.
Special Resident Retiree’s Visa (SRRV) mahdollistaa pysyvän oleskelun Filippiineillä vähintään 35-vuotiaille. Viisumin myöntää Philippines Retirement Authority (PRA), ja sen haltija voi muuttaa maahan vapaasti, työskennellä erillisluvalla ja hyötyä eläkkeiden verovapaudesta sekä tullieduista. SRRV Smile -luokka vaatii 20 000 Yhdysvaltain dollarin talletuksen eläketilille, joka kattaa myös kaksi huollettavaa, ja ylimääräiset huollettavat vaativat lisätalletuksen. Viisumia varten tarvitaan muun muassa talletustodistus, lääkärintodistus, poliisitodistus ja sairausvakuutus. Kaksoiskansalaisuus ei ole sallittu, mutta perheenjäsenet voidaan liittää. Viisumin kustannus on 20 000–35 000 dollaria riippuen perheen koosta, ja sen haltija voi matkustaa 86 maahan ilman viisumia.
Kaksoiskansalaisuus ja kansalaisuuden menettäminen.
Lain mukaan kaksoiskansalaisuus on mahdollista vain, mikäli henkilö on syntyperäinen filippiiniläinen, joka saa jonkun toisen maan kansalaisuuden hakemuksella. Henkilöt, jotka ovat aikaisemmin menettäneet Filippiinien kansalaisuutensa saatuaan jonkun toisen maan kansalaisuuden, voivat saada Filippiinien kansalaisuutensa takaisin, mikäli eivät ole luopuneet siitä erikseen ja vannovat kansalaisuusvalan.
Vuoden 1935 perustuslain mukaan kansalaisuuden menettäminen on mahdollista seuraavissa tapauksissa:
Sikatunan ritarikunta

Sikatunan ritarikunta () on filippiiniläinen ritarikunta, joka perustettiin 27. helmikuuta 1953 presidentti Elpidio Quirinon käskystä. Sillä palkitaan henkilöitä, jotka ovat ansioituneet poikkeuksellisella tavalla Filippiinien hyväksi. Saajan ei tarvitse olla Filippiinien kansalainen.
Uusista nimityksistä ritarikuntaan päättää Filippiinien ulkoministeri maan presidentin nimissä.
Ritarikunnassa on viisi luokkaa ja ketjuluokka, jota myönnetään vain valtionpäämiehille. Ritarikunnan tunnuksiin tehtiin muutoksia vuonna 2003.
Kunniamerkki on 95 % hopeaa ja 5 % kuparia, ja nauha on punainen, keltaisin sivuraidoin, ohuin valkoin reunoin ja sinisellä keskiraidalla, valmistettu Filippiinien käsinkudotusta puuvillasta. Kunniamerkkiin kuuluu myös miniatyyri ja nauharintamerkki sekä rintarusetti. Kunniamerkin valmistaja on Bangko Sentral ng Pilipinas Mint.
Quezonin palvelusristi

Quezonin palvelusristi () on filippiiniläinen kunnianosoitus, joka perustettiin 21. lokakuuta 1946. Sitä myönnetään Filippiinien kansalaisille esimerkillisestä palveluksesta kansakunnan hyväksi siinä määrin, että se kasvattaa Filippiinien arvovaltaa suuresti tai hyödyttää pitkäkestoisesti kansalaisten elämää. Kyseessä on Filippiinien korkein mahdollinen kunnianosoitus ja sen myöntämisestä päättävät Filippiinien presidentti ja kongressi yhdessä, minkä vuoksi sitä jaetaan ani harvoin.
Kunniamerkkiä jaetaan vain yhdessä luokassa ja sen nauhassa on valkoisia, vihreitä, keltaisia ja punaisia raitoja:
Kunniamerkkiä on myönnetty vain kuudelle henkilölle, joista viimeisin nimitys oli vuonna 2018 Miriam Defensor Santiagolle, joka oli myös ensimmäinen nainen. Kunniamerkin ovat saaneet seuraavat henkilöt, joista vain yksi omana elinaikanaan:
184314 Mbabamwanawaresa

184314 Mbabamwanawaresa (2005 EO302) on suuri asteroidi, joka on transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri (noin ) kiertoradalla, joka on lähimmillään astronomisen yksikön päässä ja etäisimmillään astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti – .
Kohde on "kuuma" cubewano jota pidetään mahdollisena kääpiöplaneettana.
Mbaba Mwana Waresa on zulujen sateen, maatalouden ja sadonkorjuun jumalatar.
Torsti Kivistö

Torsti Jussi Kullervo Kivistö (3. huhtikuuta 1944 Kuortane – 1. huhtikuuta 2003 Espoo) oli suomalainen tekniikan tohtori, tutkimusprofessori ja tulevaisuudentutkija.
Kivistö syntyi sotilasmestari Juho Aarre Kivistön ja Bertta Miilia Hannulan perheeseen. Hän avioitui 1972 Marketta Elisabeth Tohnin kanssa. Kivistö tuli ylioppilaaksi Joensuun lyseosta 1963 ja valmistui Teknillisestä korkeakoulusta diplomi-insinööriksi 1970 ja tekniikan lisensiaatiksi 1976 ja väitteli siellä tekniikan tohtoriksi 1987.
Kivistö oli Insinööritoimisto Viatek Oy:n suunnittelija 1969–1973 ja sitten VTT:llä rakennustalouden laboratorion tutkija 1973–1975, maankäytön laboratorion tutkija 1975–1980, erikoistutkija 1980–1982 ja vt. tutkimusprofessori 1982–1984. Yhdyskunta- ja rakennussuunnittelun tutkimusprofessorina hän toimi 1984–1986 ja oli VTT:n yhdyskuntatekniikan laboratorion ja tutkimusyksikön tutkimusprofessori 1986–1997. Kivistöllä oli myös useita kotimaisia ja kansainvälisiä asiantuntija- ja luottamustehtäviä. Suomessa hän oli Tulevaisuuden tutkimuksen seuran hallituksen jäsen 1982–1990 ja puheenjohtaja 1990–1993. Hän sai seuran Tulevaisuus-palkinnon 1998. Espoon kaupunginvaltuutettu Kivistö oli 1993–1996 Vihreiden edustajana.
Osiris (täsmennyssivu)

Osiris voi tarkoittaa seuraavia:
Neith (täsmennyssivu)

Neith voi tarkoittaa seuraavia:
Cicco Simonetta

Cicco Simonétta (1410 Caccuri, Catanzaro – lokakuu 1480 Pavia, Milanon herttuakunta) oli italialainen poliitikko. Hän astui Milanon herttua Francesco Sforzan palvelukseen sihteerinä, neuvonantajana ja kanslerina vuonna 1444 ja kunnostautui Lombardian sodassa. Vuonna 1449 Simonettasta tuli Lodin käskynhaltija ja vuonna 1451 Sartiran herra. Simonetta toimi myös Francesco Sforzan seuraajan Galeazzo Maria Sforzan neuvonantajana ja sihteerinä. Vuonna 1476 tapahtuneen Galeazzo Sforzan salamurhan jälkeen Simonetta hoiti Sforza-suvun hallintoa alaikäisen Gìan Galeazzo Sforzan puolesta ja nousi Milanon todelliseksi hallitsijaksi, kunnes Gìan Galeazzon äiti, sijaishallitsija Bona di Savoia kyllästyi Simonettan valtaan. Tämä johti siihen, että herttua Gìan Galeazzon setä Ludovico Sforza pääsi valtaan. Simonetta pidätettiin ja teloitettiin lyhyen oikeudenkäynnin jälkeen lokakuussa 1480. Simonettan päiväkirjat ovat säilyneet jälkipolville.
Pertti Kurppa

Pertti Kurppa (s. 12. syyskuuta 1943 Kanneljärvi) on suomalainen entinen pesäpalloilija. Hän pelasi uransa Ulvilan Pesä-Veikoissa. Hän syntyi luovutetussa Karjalassa mutta asettui sodan jälkeen Ulvilaan.
Hän pelasi ensimmäisen ottelunsa UP-V:n edustusjoukkueessa Suomensarjassa 1958 ja oli mukana seuran pelatessa Mestaruussarjassa (nyk Superpesis) vuoden 1964 ja 1966-1977. Hänen uransa huipentui UP-V:n voittaessa Suomen mestaruuden 1970. Pesäpallokentällä hänen pelipaikkansa oli yleensä sisäpelissä toisena (2) tai kolmantena (3) ja ulkopelissä kakkosvahtina. Kakkosvahtina hänet tunnettiinkin pesäpalloon kuuluvien taktisten hämäysten erikoismiehenä.
Hän edusti Länttä Miesten Itä-Lännessä 7 kertaa, vuosina 1964, 1965, 1966, 1967, 1968, 1970, 1973. Vuoden 1970 mestaruuden lisäksi hän voitti kolme hopeamitalia, vuosina 1967, 1968 ja 1973.
Kurppa on toiminut myös Ulvilan paikallispolitiikassa. Työuransa hän teki allasmiehenä Outokummun Porin tehtailla (nyk Boliden).
Impala (täsmennyssivu)

Impala voi tarkoittaa seuraavia:
Laikkutorpedotetra

Laikkutorpedotetra ("Eugnathichthys macroterolepis") tai täplätorpedotetra on herttatetroihin kuuluva kalalaji. Lajia tavataan makeista vesistä Afrikasta.
Koko ja ulkonäkö.
Laikkutorpedotetra voi kasvaa suurimmillaan noin 15 cm pitkäksi. Laji on ruumiinmuodoltaan solakka, hieman litteä ja pitkänomainen. Kalan leuat ovat pitkät ja voimakkaat. Pyrstöevä on voimakkaasti haarautunut. Laikkutorpedotetra on väriltään harmahtava tai ruskehtava ja kyljissä on riveittäin tummia täpliä. Sekä selkä- että pyrstöevässä on tummista täplistä muodostuneita juovia.
Levinneisyys ja elintavat.
Laikkutorpedotetraa tavataan lähes koko Kongon altaan alueelta Kamerunista ja Keski-Afrikan tasavallasta Angolaan. Se elää Chiloango- ja Kongojokien valuma-alueella. Laji liikkuu usein lähellä pintaa ja saalistaa ravinnokseen pieniä kaloja.
Lakandulan ritarikunta

Lakandulan ritarikunta () on filippiiniläinen kunniamerkki, joka perustettiin 19. syyskuuta 2003 presidentti Gloria Macapagal-Arroyon käskystä. Sillä palkitaan henkilöitä, jotka ovat parantaneet elämäntyöllään yhteiskuntaa, toimineet esikuvana filippiiniläisille, tehneet jonkun erityisen palveluksen tai ansioituneet yhteiskunnallisessa palveluksessa siten, että presidentti tunnustaa sen. Saajan ei tarvitse olla Filippiinien kansalainen.
Ritarikunnassa on virallisesti kuusi luokkaa (vuonna 2006 lisätty 7. luokkaa jaettiin viimeksi 2010):